open-index/open-wikipedia-markdown huggingface dataset:
กิตตน์ก้อง ขำกฤษ

**กิตตน์ก้อง ขำกฤษ** (เกิด 11 สิงหาคม พ.ศ. 2532) ชื่อเล่น **บูม** เป็นนักแสดงและพิธีกรชาวไทย อดีตนักแสดงสังกัดช่อง 7HD ปัจจุบัน​หมดสัญญา​และผันตัวไปเป็นนักแสดงอิสระและทำธุรกิจ​ส่วนตัว​

## ประวัติ
**กิตตน์ก้อง ขำกฤษ** () เดิมชื่อว่า "ปิยพันธ์ ขำกฤษ" เกิดวันที่ 11 สิงหาคม พ.ศ. 2532 จังหวัดนนทบุรี​ เขาเป็ยบุตรชายคนที่ 2 ในบรรดาพี่น้อง 3 คน โดยมีพี่ชาย 1 คน น้องสาว 1 คน สำเร็จ​การศึกษาในระดับอาชีวศึกษาจาก โรงเรียนทักษิณาบริหารธุรกิจ และสำเร็จ​การศึกษา​ระดับ​ปริญญาตรีจาก คณะนิเทศศาสตร์ มหาวิทยาลัยศรีปทุม ในปี พ.ศ. 2559 เขาสมัครเข้ารับราชการเป็นทหารอากาศ 6 เดือน สังกัดกองพันทหารอากาศโยธิน 1 กรมอากาศโยธิน รักษาพระองค์ มีผลงานแสดงละคร *คฤหาสน์บ้านทุ่ง*, *[[บุษบาท่าเรือ]]*, *[[แม่ดอกรักเร่]]* หลังจากปลดประจำการ ก็กลับมาแสดงละครเรื่องแรกกับทางช่อง 7 เรื่อง *[[วิหคหลงลม]]* ปัจจุบัน​หมดสัญญากับทางช่อง 7HD​และทำธุรกิจ​ส่วนตัวอยู่ต่างประเทศ​กับภรรยา​

***ด้านชีวิตส่วนตัว**​ สมรสกับ  กีฟ ดราภดา โสตถิพิทักษ์ เมื่อวันที่ 11 กันยายน พ.ศ. 2566

## ธุรกิจส่วนตัว
### ร้านขนมปัง Boom's Bakes
**พ.ศ. 2561 -​ ปัจจุบัน** 
***สาขาตลาดมีนบุรี**  ตลาดมีนบุรี, ถนนสีหบุรานุกิจ, แขวงมีนบุรี, เขตมีนบุรี, กรุงเทพมหานคร 
***สาขาตลาดบางกะปิ**  ตลาดบางกะปิ, ถนนลาดพร้าว, แขวงมีนบุรี, เขตบางกะปิ, กรุงเทพมหานคร 
***สาขารามคำแหง**  ถนนรามคำแหง, แขวงหัวหมาก, เขตบางกะปิ, กรุงเทพมหานคร
***สาขา Bts สถานีอ่อนนุช** กรุงเทพมหานคร (ทางเชื่อมห้าง Century กับ bts อ่อนุช)
***สาขา Moling**  Moling Road, Qinhuai District, Nanjing, China
***สาขา Hongmiao**  Hongmiao Road, Xuanwu District, Nanjing, China
***สาขาบ้านโป่ง** อำเภอบ้านโป่ง, จังหวัดราชบุรี
***สาขา(คลินิกศูนย์​แพทย์​พัฒนา)​** พระราม9, เลียบด่วนรามอินทรา, กรุงเทพ​มหานคร​

## ผลงาน

### ละครโทรทัศน์
* ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7

### ละครเฉลิมพระเกียรติ

| rowspan = "1" align="center"| 2557 || align = "center"| *แสงเทียนที่นำทาง* || align = "center"| แมน
|-
| rowspan = "1" align="center"| 2559 || align = "center"| *ฝายน้ำใจ* || align = "center"| ปฐวี / วี
|}

### ภาพยนตร์

| rowspan = "1" align="center"| 2560 || align = "center"| *Love Rain มากับฝน * || align = "center"| แก๊ป
|-
| rowspan = "1" align="center"| 2562 || align = "center"| *พุทธสาวิกา* || align = "center"| ปาลิต 
|}

### เพลง
* เพลง ปัญญาอ่อน -​ ร้องร่วมกับ พอร์ช ศรัณย์, โบว์ ธัญญะสุภางค์, แนท ณัฐชา​ (เพลงประกอบละคร สุภาพบุรุษลูกผู้ชาย)​
* แค่... - ร้องร่วมกับ แม็กกี้ อาภา​ (เพลงประกอบละคร แม่ดอกรักเร่)​
* เพลง โอ้ย...ความรัก -​ (เพลงประกอบละคร เขยใหญ่ สะใภ้เล็ก)​
*เพลง สมิงจ้าวท่า -​ (เพลงประกอบละคร สมิงจ้าวท่า)​
* เพลง ชายคนหนึ่ง -​ (เพลงประกอบละคร พรหมพิศวาส)​
* เพลง เสียงของหัวใจ -​ ร้องร่วมกับ พิม พิมประภา

### มิวสิกวิดีโอ
* สองคน หนึ่งใจ -​ เล้าโลม Feat. หวาย ปัญญริสา​
* แบกความเหงาให้เธอไม่ไหว -​ พ้อย พรวรา

### พิธีกร
* เที่ยงบันเทิง​สด ช่อง 7 เอชดี

### โฆษณา​
* ยาสีฟัน​ ดอกบัวคู่

## รางวัล

## อ้างอิง

## แหล่งข้อมูลอื่น
*
*ประวัติ บูม กิตตน์ก้อง ขำกฤษ

หมวดหมู่:บุคคลจากคณะนิเทศศาสตร์ มหาวิทยาลัยศรีปทุม
หมวดหมู่:นักแสดงชายชาวไทย
หมวดหมู่:นักแสดงสังกัดช่อง 7
ยามอุบากอง

**อุบากอง** เป็นชื่อการทำดวงพิชัยสงครามอย่างง่าย ตามอย่างคัมภีร์โหราศาสตร์ไทยเรียกยามพิชัยดั่งนี้ว่า **ยามมเหสุระ** ซึ่งหมายว่า คือ การดูยามอุบากองนั่นเอง ยามอุบากองนั้นเป็นคำผูกเป็นกลอนมาแต่โบราณเก่าก่อน ใช้ท่องจำเพื่อสร้างสัญลักษณ์ทางกำหนดหมายในการเคลื่อนย้ายแห่งกองทัพ คำกลอนนั้นมีอยู่ว่า

ยามอุบากองมีเรื่องเกิดขึ้นมาเนื่องจากการสงครามเมื่อครั้งกรุงรัตนโกสินทร์นี้เอง มีเรื่องเล่าว่า อุบากองก็คือนายทัพพม่าที่เข้ามารบพุ่งกับไทย ที่ถูกจับได้ในครั้งนั้น ทหารพม่ามีตำราดูฤกษ์ดังกล่าวมาด้วย โดยทำเป็นยันต์คล้าย ๆ ตาหมากรุกมีตัวเลขในยันต์สักติดไว้ที่แขน เมื่ออุบากองมาต้องจำอยู่ในคุก ได้บอกตำรานี้แก่ไทย จึงเรียกกันว่า *"ยันต์อุบากอง"* แต่ก่อนนี้มีผู้เชื่อถือกันมาก มักพอใจสักยันต์ไว้ที่แขนแล้วผูกวิธีให้รู้ฤกษ์ดีและร้ายตามตำรานี้ไว้เป็นกลอนท่องจำ

## อ้างอิง

* คัมภีร์โหราศาสตร์ ฉบับหลวงวิศาลดรุณกร

หมวดหมู่:โหราศาสตร์
หมวดหมู่:ไสยศาสตร์
รัฐเอกราช

[thumb|upright=1.35|ประเทศสมาชิกของ[สหประชาชาติ ตามที่กำหนดโดยสหประชาชาติ สมาชิกทั้งหมดของสหประชาชาติเป็นรัฐเอกราชแม้ว่ารัฐเอกราชทั้งหมดไม่จำเป็นต้องเป็นสมาชิก]]

ในภูมิศาสตร์การเมือง **รัฐเอกราช** () เป็นองค์กรทางการเมืองที่มีการปกครองแบบรวมศูนย์ (centralized government, รัฐบาลส่วนกลาง) ที่มีอำนาจสูงสุดที่ชอบธรรมและเป็นอิสระเหนือพื้นที่ทางภูมิศาสตร์ มีประชากรถาวร,รัฐบาล,และวิสัยที่จะเข้าไปสร้างความสัมพันธ์กับรัฐเอกราชอื่น นอกจากนี้ยังเป็นที่เข้าใจกันว่าเป็นรัฐที่ไม่ขึ้นอยู่กับอำนาจหรือรัฐอื่น การดำรงอยู่หรือการหายตัวไปของรัฐเป็นปัญหาข้อเท็จจริง ขณะที่ตามทฤษฎีปกครองของการรับรองรัฐ รัฐเอกราชสามารถดำรงอยู่ได้โดยไม่ได้รับการยอมรับจากรัฐเอกราชอื่น รัฐที่ไม่ได้การยอมรับมักพบว่าเป็นการยากที่จะใช้อำนาจทำสนธิสัญญาเต็มรูปแบบและมีส่วนร่วมในความสัมพันธ์ทางการทูตกับรัฐอธิปไตยอื่น ๆ

คำว่า "ประเทศ" เป็นภาษาพูดที่บ่อยครั้งมักหมายถึงรัฐเอกราช แม้ว่าต้นกำเนิดจะหมายถึงเพียงแค่ดินแดน และต่อมาความหมายได้ยื่นขยายกลายเป็นระบบการปกครองที่มีอำนาจซึ่งควบคุมพื้นที่ทางภูมิศาสตร์

## อ้างอิง

## อ่านเพิ่ม
*Chen, Ti-chiang. *The International Law of Recognition, with Special Reference to Practice in Great Britain and the United States*. London, 1951.
*Crawford, James. *The Creation of States in International Law*. Oxford University Press, 2005. ISBN 0-19-825402-4,  pp.&nbsp;15–24.
*Lauterpacht, Sir Hersch. *Recognition in International Law*. Cambridge, U.K., 1947.
*Raič, D. *Statehood and the Law of Self-determination*. Martinus Nijhoff Publishers, 2002. ISBN 978-90-411-1890-5.  p 29 (with reference to Oppenheim in International Law Vol. 1 1905 p110)

## แหล่งข้อมูลอื่น
*Opinions of the Badinter Arbitration Committee at the *European Journal of International Law*
*A Brief Primer on International Law  With cases and commentary.  Nathaniel Burney, 2007.
*What constitutes the sovereign state? by Michael Ross Fowler and Julie Marie Bunck 
*Links to the best political risk websites, ipoliticalrisk.com  information on tracking, evaluating and managing sovereign risk for trade and permanent investment

หมวดหมู่:กฎหมายระหว่างประเทศ
หมวดหมู่:ภูมิศาสตร์การเมือง
โกตาบารู

**โกตาบารู** (; มลายูปัตตานี:  "โคตูบาโร") เป็นเมืองหลวงและเมืองที่ใหญ่ที่สุดของรัฐกลันตัน ประเทศมาเลเซีย ตั้งอยู่ทางตะวันออกเฉียงเหนือของประเทศใกล้พรมแดนไทย

โกตาบารูเป็นที่ตั้งของมัสยิดจำนวนมาก รวมทั้งเป็นที่ตั้งพระราชวังของสุลต่าน ประชากรส่วนใหญ่ร้อยละ 70 นับถือศาสนาอิสลาม รองลงมาคือศาสนาพุทธในกลุ่มเชื้อสายจีนและไทยโดยมีวัดไทย 1 แห่ง

## อ้างอิง

## แหล่งข้อมูลอื่น
*MPKB-BRI website
*KB Backpackers > Local Tourism Website
*Dive The Japanese Invasion Wreck in Kota Bharu 
*Vacation house in Kelantan 

หมวดหมู่:เมืองหลวงของรัฐในประเทศมาเลเซีย
หมวดหมู่:เมืองในรัฐกลันตัน
เรโนไซเบอร์ไนฟ์

**เรโนไซเบอร์ไนฟ์** () เป็นศูนย์รักษามะเร็งซึ่งตั้งอยู่ที่มณฑลเรโน รัฐเนวาดา ซึ่งมีความเชี่ยวชาญในด้านการฉายรังสีแบบครั้งเดียว ศูนย์ดังกล่าวเป็นส่วนหนึ่งของการให้บริการจากศูนย์การแพทย์ภูมิภาคเซนต์แมรี และยังเป็นส่วนหนึ่งของศูนย์เนื้องอกในสมองเซนต์แมรี เรโนไซเบอร์ไนฟ์เป็นผู้ให้บริการด้านเทคโนโลยีมีดไซเบอร์เพียงแห่งเดียวในตอนเหนือของรัฐเนวาดา และทำการรักษาต่อมลูกหมาก กับโรคมะเร็งปอดและเนื้องอกในสมองอยู่บ่อยครั้ง

## บุคคลสำคัญ
;ดร.โจนาธาน เทย์
ดร.โจนาธาน เทย์ เป็นผู้อำนวยการฝ่ายการแพทย์ของเรโนไซเบอร์ไนฟ์ เขามีความคล่องแคล่วในด้านสายตรวจทางคลีนิก และได้ดำเนินการวิจัยเกี่ยวกับมะเร็งต่อมลูกหมากรวมถึงการรักษา ภายใต้การนำของเขา เรโนไซเบอร์ไนฟ์ได้มีการพัฒนางานวิจัยทางคลินิกโรคมะเร็ง และดำเนินการการบำบัดมะเร็งต่อมลูกหมากหลายรูปแบบ ดร.เทย์ ยังเป็นหนึ่งในผู้ได้รับการจารึกชื่อเป็น "วีรบุรุษแห่งการดูแลสุขภาพ" ของนิตยสารเนวาดาบิสิเนส 2010  สำหรับผลงานของเขาในด้านการแพทย์

;ดร.ฮิลลารี เฟลมมิง
ดร.ฮิลลารี เฟลมมิง เป็นหนึ่งในสามศัลยแพทย์หญิงในทางโรคประสาทของฝั่งตะวันตก เธอสำเร็จการศึกษาจากมหาวิทยาลัยนอร์ทแคโรไลนา แชเปิลฮิลล์ และยังได้รับวุฒิปริญญาเอกทางพันธุศาสตร์จากมหาวิทยาลัยเพนซิลวาเนีย เธอมีความเชี่ยวชาญด้านการรักษาเนื้องอกในสมอง

ใน ค.ศ. 2010 ดร.เฟลมมิง และ ดร.เทย์ เป็นหนึ่งในกลุ่มแพทย์ผู้ก่อตั้งศูนย์เนื้องอกในสมองเซนต์แมรี ซึ่งศูนย์ดังกล่าวจัดเป็นศูนย์เนื้องอกในสมองแห่งแรกของภูมิภาค เรโนไซเบอร์ไนฟ์ให้การรักษาด้วยการฉายรังสีแบบครั้งเดียวสำหรับผู้ป่วยที่รับการสมัครของศูนย์เนื้องอกในสมองเซนต์แมรีทั้งหมด

## การวิจัยทางคลินิกและการฝึกอบรม
เรโนไซเบอร์ไนฟ์ได้ประกาศสองการศึกษาทางคลีนิกซึ่งมุ่งเน้นไปที่การรักษามะเร็งต่อมลูกหมากโดยใช้ไซเบอร์ไนฟ์ ซึ่งเป็นการศึกษาเรื่อง “Prostate CyberKnife Stereotactic Body Radiotherapy: Report on the Early Experience at a Community-based CyberKnife Center” ปี 1 และปี 2 

ในเดือนกุมภาพันธ์ ค.ศ. 2012 เหล่าแพทย์จากเม็กซิโกซิตี้ได้เดินทางไปยังสหรัฐอเมริกา และได้รับการฝึกฝนโดยเจ้าหน้าที่จากไซเบอร์ไนฟ์ เพื่อความเตรียมพร้อมสำหรับการมาถึงของเครื่องไซเบอร์ไนฟ์รุ่นที่สองในเม็กซิโก และเป็นครั้งแรกโดยการสนับสนุนจากโครงการของรัฐบาล

## อ้างอิง

หมวดหมู่:องค์การมะเร็ง
ซูซูกิ คัลตัส

**ซูซูกิ คัลตัส** () เป็นรถยนต์นั่งขนาดเล็กมาก (Subcompact Car) ซึ่งเปิดตัวเมื่อปี พ.ศ. 2526 ในงานโตเกียวมอเตอร์โชว์ครั้งที่ 25 โดยเป็นรถที่ผลิตขึ้นมาสำหรับตลาดญี่ปุ่น และส่งออกภายในแบรนด์อื่นๆ รวมถึงใช้ชื่อ **ซูซูกิ สวิฟท์** () ในบางประเทศด้วย ปัจจุบันคัลตัสเลิกผลิตในตลาดโลกแล้ว แต่ในปากีสถาน ยังมีการผลิตอยู่ ส่วนในประเทศอื่นจะนำซูซูกิ สวิฟท์มาจำหน่ายแทน

คำว่า "Cultus" เป็นภาษาละตินที่แปลว่า "ดูแล" หรือ "ความรัก"

## รุ่นที่ 1 ([[พ.ศ. 2526]]-[[พ.ศ. 2531|2531]])
250px|thumbnail|left|ซูซูกิ คัลตัส รุ่นที่ 1
ซูซูกิ คัลตัส รุ่นที่ 1 เปิดตัวเมื่อปี พ.ศ. 2526 ในประเทศญี่ปุ่น ใช้รหัส SA310 โดยใช้ระบบขับเคลื่อนล้อหน้า มีตัวถังแฮทช์แบค 3 และ 5 ประตู ระยะฐานล้อรุ่น 3 ประตูอยู่ที่ 2,245 มม. รุ่น 5 ประตูอยู่ที่ 2,345 มม. ความยาวรุ่น 3 ประตูอยู่ที่ 3,585 มม. (รุ่นส่งออกอยู่ที่ 3,670 มม.) รุ่น 5 ประตูอยู่ที่ 3,685 มม. (รุ่นส่งออกอยู่ที่ 3,770 มม.) ความกว้าง 1,530 มม. (รุ่นส่งออก 1,545 มม.) ความสูง 1,350 มม. และน้ำหนักของตัวรถอยู่ที่ 620-750 กก. มีการประกอบที่ประเทศญี่ปุ่น ,โคลอมเบีย ,เคนยา ,มาเลเซีย ,เอกวาดอร์และไทย

ในประเทศไทย เปิดตัวเมื่อปี พ.ศ. 2529 โดยบริษัทซูซูกิ มอเตอร์ ประเทศไทย(สยามอินเทอร์เนชั่นแนล คอร์เปอเรชั่นในยุคนั้น) ซึ่งเป็นรถประกอบในประเทศ ใช้ชื่อในการขายว่า Suzuki SA413 และ Suzuki Cultus โดยแข่งกับโตโยต้า สตาร์เล็ท และนิสสัน มาร์ชในยุคนั้น

## รุ่นที่ 2 ([[พ.ศ. 2531]]-[[พ.ศ. 2546|2546]])
250px|thumbnail|right|ซูซูกิ คัลตัส รุ่นที่ 2
ซูซูกิ คัลตัส รุ่นที่ 2 เปิดตัวเมื่อปี พ.ศ. 2531 เป็นรุ่นที่ตัวถังมีความหลากหลายมากขึ้น โดยมีตัวถังคอนเวอร์เทเบิล 2 ประตู แฮทช์แบค 3 ประตู แฮทช์แบค 5 ประตู และซีดาน 4 ประตู ได้มีการออกแบบให้ยาวและกว้างขึ้นกว่าเดิม มีเครื่องยนต์ 1.0 ,1.3 ,1.5 และ 1.6 ลิตร มีการประกอบที่ประเทศญี่ปุ่น ,แคนาดา ,จีน ,โคลอมเบีย ,เอกวาดอร์ ,ฮังการี ,อินเดีย ,มาเลเซีย ,ปากีสถานและไทย ปัจจุบันยังมีการประกอบอยู่ที่ปากีสถาน

ในประเทศไทย เปิดตัวเมื่อช่วงปี พ.ศ. 2533-2534 โดยเข้ามาเฉพาะตัวถังซีดาน 4 ประตู เป็นรถประกอบในประเทศ ใช้ชื่อในการจำหน่ายว่า Suzuki Swift มีรุ่นเครื่องยนต์ 1.3 ลิตร ก่อนจะเลิกผลิตในปี พ.ศ. 2538 เนื่องจากมีรถรุ่นใหม่เข้ามาแทน คือ ซูซูกิ เอสทีม ()

คัลตัส
หมู่เกาะนิวไซบีเรีย

thumb|300px|right|หมู่เกาะนิวไซบีเรีย
thumb|250px|สถานที่ตั้งของหมู่เกาะนิวไซบีเรีย

**หมู่เกาะนิวไซบีเรีย** หรือ **โนโวซีบีร์สกีเยออสโตรวา**  () เป็นกลุ่มเกาะในประเทศรัสเซีย ตั้งอยู่ทางตอนเหนือของชายฝั่งอีสต์ไซบีเรียน ระหว่างทะเลแลปทิฟกับทะเลอีสต์ไซบีเรีย ตั้งอยู่ทางตอนเหนือของสาธารณรัฐซาคา มีเกาะที่ใหญ่ที่สุดคือเกาะโคเตลนี หมู่เกาะนี้พบเป็นครั้งแรกในคริสต์ศตวรรษที่ 18 มีสถานีวิจัยทางวิทยาศาสตร์ตั้งอยู่อย่างถาวรตั้งแต่ ค.ศ. 1927 เป็นต้นมา

หมวดหมู่:กลุ่มเกาะในประเทศรัสเซีย
หมวดหมู่:กลุ่มเกาะในมหาสมุทรอาร์กติก
เกาะรักอลเวง

**เกาะรักอลเวง** (ฮันกึล:탐나는 도다, ทัมนานึน โทดา
) เป็นละครโทรทัศน์ย้อนยุคแนวคอมเมดี้ สร้างมาจากมันฮวาเรื่องหนึ่งเขียนโดย จอง ฮเยนา เป็นเรื่องราวของเกาะเชจูในยุคศตวรรษที่ 17 ออกอากาศทางช่องเอ็มบีซี กำกับโดยยุน ซังโฮ สำหรับในเมืองไทยออกอากาศทุกวันพฤหัสบดี – ศุกร์ เวลา 08.30 น. ตั้งแต่วันพฤหัสบดีที่ 11 ตุลาคม 2555 ถึงวันศุกร์ที่ 22 พฤศจิกายน พ.ศ. 2555 ทางช่อง 7 สี นอกจากนี้ยังออกฉายในประเทศมาเลเซีย สิงคโปร์ และไต้หวัน อีกด้วย

## เนื้อเรื่องย่อ

วิลเลียม เจ สเปนเซอร์ ชายหนุ่มชาวอังกฤษ ผู้มีควาหลงใหลในวัตถุโบราณและศิลปะตะวันออก ได้หลบหนีการแต่งงานออกเดินทางไปยังนางาซากิพร้อมกับเรือสินค้า เพื่อตามหาสมบัติตามคำบอกเล่าของยาน คาวามูระ เพื่อนชาวญี่ปุ่น อีกฟากหนึ่งของโลก พัคคยู ขุนนางจากโชซอน ถูกทางการเนรเทศมายังเกาะทัมรา (เกาะเชจูในปัจจุบัน) โดยเขาต้องอาศัยอยู่ร่วมบ้านเดียวกับจาง บอจิน สาวชาวเกาะลูกหัวหน้านักดำน้ำ แต่ด้วยความเย่อหยิ่ง ถือตัว โอหัง และวางมาดคุณชายตลอดเวลา เขาจึงอยู่กับเธอด้วยความไม่ลงรอยกันเท่าไรนัก
         
ในขณะที่วิลเลียมเดินทางมาใกล้จะถึงจุดหมายปลายทางปรากฏว่าเกิดพายุใหญ่พัดเรือแตก เขาถูกคลื่นซัดมาถึงเกาะทัมรา และบอจินมาพบเข้า เธอช่วยซ่อนเขาจากสายตาผู้คนบนเกาะและคอยหาอาหารมาให้เขาแม้จะสื่อสารกันไม่รู้เรื่อง เขาได้พบกับยานซึ่งถูกพัดมาติดเกาะเหมือนกัน ยานรู้ว่าชาวต่างชาติที่มาถึงเกาะนี้จะถูกจับตัวส่งทางการเพื่อประหาร พวกเขาจึงวางแผนหลบหนีไป ส่วนพัคคยู ก็ต้องพบกับเรื่องราวที่เต็มไปด้วยเงื่อนงำบนเกาะแห่งนี้ รวมถึงการหายไปหลายต่อหลายครั้งของเครื่องบรรณาการบนเกาะทัมรา  พัคคยูรู้ว่าวิลเลียมแอบอยู่บนเกาะ เขาจึงพยายามจะจับตัววิลเลียมไปส่งทางการ พร้อมกันนั้นเองเขาก็เริ่มพบเบาะแสมากมายที่เป็นสาเหตุความวุ่นวายต่างๆบนเกาะ นานวันเข้า ความผูกพันของทั้งสามคนจึงเริ่มก่อตัว

วิลเลียมและยานพยามหลบหนีออกจากเกาะทัมราหลายครั้ง และถูกคนของซอริน หญิงสาวผู้มีอิทธิพลทางการค้าออกตามล่าจนทั้งคู่ได้รับบาดเจ็บ โชคดีที่บอจินมาพบและช่วยเหลือไว้ทัน แต่ในที่สุดทั้งคู่ก็ถูกจับตัวส่งไปฮันยาง ส่วนพัคคยูจับกุมคนร้ายที่ขโมยเครื่องบรรณาการและแสดงตัวว่า แท้จริงแล้วเขาคือชายจากตระกูลสูงศักดิ์ เป็นสายลับหลวงของราชสำนักปลอมตัวมา เขาเดินทางกลับฮันยางไปในที่สุด 
          
ที่ฮันยาง ซอรินร่วมกับฮงกูรักวางแผนเกลี้ยกล่อมให้องค์ชายเปิดประเทศทำการค้ากับต่างชาติ และให้เปิดท่าเรือที่เกาะทัมรา ซอรินซื้อตัววิลเลียมเพื่อหวังผลประโยชน์จากเขา เรื่องราวเต็มไปด้วยการเล่ห์กลและแผนการซับซ้อน ก่อนที่กษัตริย์จะสั่งประหารชีวิตทั้งพัคคยูและวิลเลียม แต่สุดท้ายเมื่อความจริงเปิดเผยทั้งคู่จึงได้รับการปล่อยตัว และบอจินได้ค้นพบหัวใจตัวเองในที่สุด 

## นักแสดง
* อิม จูฮวาน แสดงเป็น พัคคยู
* ซอ วู แสดงเป็น จาง บอจิน
* ฮวาง ชันบิน หรือ ปิแอร์ ดิปอร์ต แสดงเป็น วิลเลียม เจ สเปนเชอร์
* อี ซอนโฮ แสดงเป็น ยาน คาวามูระ
* อี ซึงมิน แสดงเป็น ซอริน

## เพลงประกอบ

## อ้างอิง
* เว็บไซต์ทางการซีรีส์ Tamra, the island (ภาษาเกาหลี)
* เกาะรักอลเวง (탐나는 도다) 

หมวดหมู่:ละครโทรทัศน์ช่องบริษัทกระจายเสียงและแพร่ภาพมุนฮวา‎
หมวดหมู่:ละครโทรทัศน์เกาหลีใต้ในปี พ.ศ. 2552
หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์ที่มีฉากในยุคราชวงศ์โชซ็อน
หมวดหมู่:ละครโทรทัศน์แนวสุขนาฏกรรมจินตนิยมเกาหลีใต้
หมวดหมู่:ละครโทรทัศน์ที่มีฉากในจังหวัดเชจู
หมวดหมู่:ละครโทรทัศน์แนวประวัติศาสตร์เกาหลีใต้
หมวดหมู่:ละครโทรทัศน์เกาหลีใต้ในคริสต์ทศวรรษ 2000
พานจาบิ เอ็มซี

**ราจินเดอร์ ซิงห์ ราย** (, ปัญจาบ: ਰਜਿੰਦਰ ਸਿੰਘ) เป็นที่รู้จักดีในชื่อ **พานจาบิ เอ็มซี** (Panjabi MC) เป็นนักดนตรีชาวอังกฤษ เป็นที่รู้จักดีที่สุดสำหรับเพลงบังการาที่ดังไปทั่วโลกอย่าง "Mundian To Bach Ke" ในปี 1998

## ผลงาน
### สตูดิโออัลบั้ม
* *Rootz*
* *Souled Out* (1993, Nachural Records)
* *Another Sell Out* (1994, Nachural Records)
* *100% Proof* (1995, Nachural Records)
* *Grass Roots* (1996, Nachural Records)
* *Magic Desi* (1996)
* *Legalised* (1998, Nachural Records)
* *Dhol Jageroo Da* (2001, Moviebox)
* *Desi* (2002, Moviebox)
* *Indian Breaks* (2003, Compagnia Nuove Indye)
* *Mundian To Bach Ke* (2003, Compagnia Nuove Indye)
* *The Album* (German version: Superstar/Warner; Germany) (French version: Scorpio; France) (UK Version: Instant Karma) (2003)
* *Beware* (American version of the album; 2003, Sequence)
* *Steel Bangle* (2005, Moviebox)
* *[[Indian Timing]]* (2008, PMC Records)
* *The Raj* (2010, PMC Records)
* *56 Districts* (2012, PMC Records)

### อัลบั้มรวมเพลง
* *Illegal with the support from manpreet singh* (2006, Nupur Audio)

### อีพี
* *Jatt Ho Gya Sharabi* (1996, Nachural Records)
* *Mirza Part Two* (1997, Nachural Records)
* *Switchin*' (2000, Moviebox)

### รางวัล
*2003: เอ็มทีวียุโรปมิวสิกอะวอดส์ – Best Dance Act – "Panjabi MC"
*2003: MOBO Awards – Best UK Act
*2003: UK Asian Music Awards – Best Single Bhangra – "Mundian To Bach Ke"
*2003: เวิลด์มิวสิกอะวอดส์ – World's Best Indian Artist
*2011: Punjabi Music Awards – Best Sound Recording – "Moorni"
*2011: Brit Asia TV Music Awards – Best Single – "Moorni" and Best Asian Music Producer
*2018: Brit Asia TV Music Awards – Outstanding Achievement

## อ้างอิง

## แหล่งข้อมูลอื่น
* 

หมวดหมู่:นักดนตรีชาวอังกฤษ
หมวดหมู่:บุคคลจากคอเวนทรี
หมวดหมู่:ชาวอังกฤษเชื้อสายอินเดีย
คิวบ์เอนเตอร์เทนเมนต์

**คิวบ์เอนเตอร์เทนเมนต์** (; ) เป็นบริษัทบันเทิงของเกาหลีใต้ บริษัทดำเนินกิจการในฐานะค่ายเพลง ตัวแทนศิลปิน บริษัทผลิตเพลง บริษัทจัดการงานอีเว้นท์และผลิตคอนเสิร์ต และสำนักพิมพ์เพลง คิวบ์ เป็นที่รู้จักจากการมีไอดอลที่ "แต่งเพลงและผลิตเพลงเอง" ก่อตั้งโดย ฮง ซึง-ซ็อง และ ชิน ช็อง-ฮวา เมื่อวันที่ 29 สิงหาคม ค.ศ. 2006

ศิลปินภายใต้สังกัดในปัจจุบันได้แก่ คว็อน อึน-บิน, ยู ซ็อน-โฮ, เพนตากอน, ไอเดิล, ไลต์ซัม และนาวอะเดย์ส ตลอดจนนักแสดงชายและหญิงอย่าง อี ฮวี-แจ, ฮอ คย็อง-ฮวาน, พัก มี-ซุน, คิม จิน-อู และพัก ซ็อน-ย็อง

## ศิลปิน
ศิลปินทั้งหมดภายใต้คิวบ์เอนเตอร์เทนเมนต์เรียกรวมกันว่า **ยูไนเต็ดคิวบ์**

### ศิลปินในสังกัด
#### ศิลปินเดี่ยว

* โซย็อน
* โจ ควอน
* ยู ซอนโฮ
* ซ่ง อวี่ฉี
* อี ชังซ็อบ
* จอง อิลฮุน
* ลี มินฮยอก
* พีเนียล ชิน
* อิม ฮย็อนชิก
* ยุก ซ็องแจ
* ซอ อึนกวัง
* โช มีย็อน
* มินนี่

#### กลุ่ม

*บีทูบี
* เพนตากอน
* ไอเดิล
* ไลท์ซัม

#### กลุ่มย่อย
* บีทูบีบลู
* ทริปเปิลเอช

### นักแสดง
* ชเว แด-ฮุน (2016–ปัจจุบัน)
* นา จ็อง-ชัน (2015–ปัจจุบัน)
* อี มินฮยอก
* พัก มิน-ฮา (2015–ปัจจุบัน)
* ซอ วู (2016–ปัจจุบัน)
* ซ็องแจ
* อิลฮุน
* ชเว ยู-จิน
*คว็อน อึน-บิน
*โช มิ-ย็อน
*มินนี่
*นาอินอู

### ผู้ให้ความบันเทิง
* คิม คิริ
* ฮอ คย็อง-ฮวัน

## ศิลปินในอดีต

* เอ็มโฟเอ็ม (2013–2014)
* โอ เย-รี (2013–2015)
* เรน (2013–2015)
* โฟร์มินิต (2009–2016)
** นัม จี-ฮย็อน (2009–2016)
** ฮอ กา-ยุน (2009–2016)
** ช็อน จี-ยุน (2009–2016)
** คว็อน โซ-ฮย็อน (2009–2016)
** คืม ฮย็อน-อา (2009–2018)
* บีสต์ (2009–2016)
**ยุน ดู-จุน (2009–2016)
**ยัง โย-ซ็อบ (2009–2016)
**อี กี-กวัง (2009–2016)
**ซน ดง-อุน (2009–2016)
**ยง จุน-ฮย็อง (2009–2016)
**ชัง ฮย็อน-ซึง (2009–2021)
* จี.นา (2010–2016)
* โร จี-ฮุน (2011–2017)
* ทรับเบิลเมกเกอร์ (2011-2014)
* คิม คีรี (2012–2018)
* ชิน จี-ฮุน (2013–2017)
* พัก มิน-ฮา (2015–2017)
* ซอ วู (2016–2017)
* ชเว เด-ฮุน (2016–2017)
* ซีแอลซี
** สร (2015–2021)
** เอลกี (2016–2021)
* เพนตากอน
** อีดอน (2016–2018)
* โช อู-ชัน (2017–2019)
* ไล่ กวานหลิน (2017–2021)
* ไอเดิล
** ซูจิน (2018–2022)
* อะเทรนทูออทัม (2018–2020)

## อ้างอิง

## แหล่งข้อมูลอื่น

*  
*  

หมวดหมู่:คิวบ์เอนเตอร์เทนเมนต์
หมวดหมู่:บริษัทของเกาหลีใต้
หมวดหมู่:ค่ายเพลงเกาหลีใต้
หมวดหมู่:ค่ายเพลงเคป็อป
หมวดหมู่:ค่ายเพลงที่ก่อตั้งในปี พ.ศ. 2549
หมวดหมู่:บริษัทในโซล
นาฬิกาข้อมือ

200px|thumb|นาฬิกาข้อมือ
**นาฬิกาข้อมือ** เป็นนาฬิกาแบบพกพาชนิดหนึ่ง ถือกำเนิดในโลก ในปี ค.ศ. 1806 เนื่องจากพระนาง โยเซฟิน พระมเหสีของพระเจ้านโปเลียนมีความคำนึงถึงนาฬิกา เมื่อพระเจ้านโปเลียนทราบ จึงมีพระบัญชาให้ช่างทำนาฬิกาประดิษฐ์สร้างนาฬิกาแบบผูกข้อมือ ซึ่งเป็นนาฬิกาแบบใหม่ เพื่อมอบให้เป็นของขวัญแก่พระมเหสี นับแต่นั้น นาฬิกาข้อมือจึงเป็นอุปกรณ์บอกเวลาที่ได้รับความนิยม   ในบางแห่งกล่าวว่า นาฬิกาข้อมือเรือนแรก ของโลก เกิดจาก พระนางคาโรลีน มูราต์ ราชินีแห่งนครเนเปิลส์ ในขณะนั้น ว่ามีพระบัญชาพิเศษ ให้ช่างผลิตนาฬิกาเบรเกต์ ให้เป็นนาฬิกาที่ใช้คล้องข้อมือเป็นครั้งแรก (ค.ศ. 1810)
 

หมวดหมู่:เวลา
หมวดหมู่:อุปกรณ์
หมวดหมู่:นาฬิกาข้อมือ
หมวดหมู่:นาฬิกา
หมวดหมู่:เครื่องประกอบตามแฟชั่น
อัสคารี

[250px|thumb|พลหอกอัสคารีที่โรงเรียนการบิน[ฝ่ายสัมพันธมิตรในสงครามโลกครั้งที่สอง|ฝ่ายสัมพันธมิตรที่วอเตอร์คลูฟ (Waterkloof), พริทอเรีย, ประเทศแอฟริกาใต้ใน ค.ศ. 1943]]

**อัสคารี** (Askari) เป็นคำในภาษาอาหรับแปลว่า "ทหาร" ( *‘askarī*) โดยทั่วไปแล้วใช้อธิบายถึงกองทหารพื้นเมืองในแอฟริกาตะวันออก, แอฟริกาตะวันออกเฉียงเหนือ และแอฟริกากลาง ที่สังกัดกองทัพของอาณานิคมมหาอำนาจยุโรป ชื่อนี้ยังหมายถึงตำรวจ, ตำรวจภูธร และเจ้าหน้าที่รักษาความปลอดภัยอีกด้วย คำนี้ได้ถูกรับเข้าไปในภาษาแอมฮาริค (Amharic), บอสเนียน (Bosnian), อิตาลี, เปอร์เซีย, โปแลนด์, โซมาลี, สวาฮีลี,  ตุรกี และ อูรดู

ในช่วงระยะเวลาของจักรวรรดิอาณานิคมของยุโรปในทวีปแอฟริกา ทหารรับจ้างพื้นเมืองถูกว่าจ้างโดยกองทัพอาณานิคมของอิตาลี, อังกฤษ, โปรตุเกส, เยอรมัน และเบลเยี่ยม พวกเขามีบทบาทที่สำคัญในการพิชิตดินแดนอาณานิคมหลายพื้นที่ และภายหลังทำหน้าที่เป็นกองทหารรักษาการณ์ และกองกำลังรักษาความปลอดภัยในพื้นที่ ในระหว่างสงครามโลกทั้งสองครั้ง หน่วยอัสคารีได้ทำหน้าที่ภายนอกอาณานิคมของตนในส่วนต่างๆของทวีปแอฟริกา ตะวันออกกลาง และเอเชีย

## อ้างอิง

## แหล่งข้อมูลอื่น

* Comando Supremo
* African World War II Veterans
* Histoire de la Force Publique (History of the Force Publique) by Lieutenant-General Emile Janssens, Wasmael-Chalier of Namur in 1979
*Ascari: I Leoni di Eritrea/Ascari: The Lions of Eritrea. Eritrea colonial history, Eritrean ascari pictures/photos galleries and videos, historical atlas...
*Ascari of Eritrea Collection of about 200 pictures listed by categories.

หมวดหมู่:ประวัติกองกำลังในทวีปแอฟริกา
อัครมุขมณฑลเวียนนา

[thumb|[ชเตฟันสโดม|อาสนวิหารนักบุญสเทเฟน กรุงเวียนนา]]
**อัครมุขมณฑลเวียนนา** () เป็นอัครมุขมณฑลโรมันคาทอลิกที่ตั้งอยู่ที่กรุงเวียนนา รัฐนีเดอร์เอิสเตอร์ไรช์ ประเทศออสเตรีย

เดิมอัครมุขมณฑลนี้มีสถานะเป็นมุขมณฑล ตั้งขึ้นเมื่อวันที่ 18 กุมภาพันธ์ ค.ศ. 1469 โดยแยกออกมาจากมุขมณฑลพัสเซา ต่อมาในวันที่ 1 มิถุนายน ค.ศ. 1722 จึงได้ยกสถานะขึ้นเป็นอัครมุขมณฑลจวบจนปัจจุบัน

อัครมุขมณฑลเวียนนาแบ่งออกเป็น 660 เขตแพริช มีคริสต์ศาสนิกชนโรมันคาทอลิกราว 1,360,433 คน มีอาสนวิหารนักบุญสเทเฟนเป็นอาสนวิหารประจำอัครมุขมณฑล อัครมุขนายกองค์ปัจจุบันคือพระคาร์ดินัลคริสทอฟ เชินบอร์น ซึ่งได้รับแต่งตั้งเมื่อวันที่ 14 กันยายน ค.ศ. 1995

## ปริมุณฑล
อัครมุขมณฑลเวียนนา มีปริมุขมณฑลในสังกัด 3 มุขมณฑล ได้แก่
* มุขมณฑลไอเซินชตัท
* มุขมณฑลลินทซ์
* มุขมณฑลซังคท์ เพิลเทิน

## อ้างอิง

วียนนา
หมวดหมู่:เวียนนา
หมวดหมู่:ก่อตั้งในปี พ.ศ. 2012
สโตนทาวน์

**สโตนทาวน์** () หรือที่รู้จักกันในชื่อ **อึมจี อึมกงเว** (, ) เป็นส่วนที่เก่าแก่ของแซนซิบาร์ซิติ (Zanzibar City) เมืองหลักของแซนซิบาร์ ประเทศแทนซาเนีย อยู่ตรงข้ามอึงอัมโบ (Ng'ambo) (ภาษาสวาฮีลี แปลว่า 'ด้านอื่น') มันตั้งบนชายฝั่งตะวันตกของอุงกูจา (Unguja) เกาะหลักของหมู่เกาะแซนซิบาร์ อดีตเป็นเมืองหลวงของสุลต่านแซนซิบาร์และศูนย์กลางการค้าเครื่องเทศที่เฟื่องฟูเช่นเดียวกับการค้าทาสในศตวรรษที่ 19 มันก็ยังคงความสำคัญในฐานะเมืองหลักของแซนซิบาร์ในช่วงของการเป็นรัฐในอารักขาของอังกฤษ เมื่อแทนกันยีกาและแซนซิบาร์เข้าร่วมจัดตั้งสหสาธารณรัฐแทนซาเนีย แซนซิบาร์ยังคงรักษารูปแบบกึ่งปกครองตนเอง ด้วยสโตนทาวน์เป็นที่ตั้งของรัฐบาลท้องถิ่น

สโตนทาวน์เป็นเมืองที่มีความสำคัญทางประวัติศาสตร์และศิลปะที่โดดเด่นในแอฟริกาตะวันออก  สถาปัตยกรรมส่วนใหญ่ย้อนหลังไปถึงศตวรรษที่ 19 สะท้อนให้เห็นถึงความหลากหลายทางวัฒนธรรมที่มีอิทธิพลบนพื้นฐานของวัฒนธรรมสวาฮิลีที่มีส่วนผสมที่เป็นเอกลักษณ์ของอาหรับ เปอร์เซีย อินเดีย และยุโรป ด้วยเหตุนี้ ยูเนสโกจึงกำหนดให้เมืองนี้เป็นมรดกโลกใน ค.ศ. 2000

เนื่องด้วยเป็นมรดกโลก สโตนทาวน์เป็นแหล่งท่องเที่ยวที่สำคัญในประเทศแทนซาเนีย เศรษฐกิจส่วนใหญ่จึงขึ้นการท่องเที่ยวเป็นสำคัญ

## อ้างอิง

## แหล่งข้อมูลอื่น
* 
* 
* UNESCO Stone Town Site
* Stone Town Conservation and Development Authority 
* Zanzibar Urban District Homepage for the 2002 Tanzania National Census 

หมวดหมู่:แหล่งมรดกโลกในประเทศแทนซาเนีย
ทูคูล

**ทูคูล** (Too Cool) เป็นกลุ่มนักมวยปล้ำฝ่ายธรรมะ สมาชิกประกอบด้วย สก็อตตี ทู ฮอทตี, แกรนด์ มาสเตอร์ เซ็กซี และริกิชิ อดีตนักมวยปล้ำของเวิลด์เรสต์ลิงเอ็นเตอร์เทนเมนต์(WWE)

## ผลงาน
***[[WWE|World Wrestling Federation / World Wrestling Entertainment]]**
**WWF Intercontinental Championship (1 time) - Rikishi
**WWF Light Heavyweight Championship (1 time) - Scotty
**WWF Tag Team Championship (1 time) - Scotty and Sexay
**WWE Tag Team Championship (1 time) - Scotty and Rikishi

## อ้างอิง

## แหล่งข้อมูลอื่น
*Too Cool Profile at Online World Of Wrestling
*Grandmaster Sexay Profile at Online World Of Wrestling
*Scotty 2 Hotty Profile at Online World Of Wrestling
*Rikishi Profile at Online World Of Wrestling

หมวดหมู่:กลุ่มนักมวยปล้ำของเวิลด์เรสต์ลิงเอ็นเตอร์เทนเมนต์
หางไหล

**หางไหล**หรือ**โล่ติ๊น** () เป็นไม้เลื้อยชนิดเนื้อแข็ง จัดเป็นพืชตระกูลถั่วชนิดหนึ่ง พืชชนิดนี้มีสารออกฤทธิ์ทางชีวภาพที่สำคัญคือโรติโนน (Rotenone) พบมากในราก มีฤทธิ์ฆ่าแมลงโดยการกินหรือการสัมผัสตัว และเป็นสารที่สลายตัวได้ง่ายเมื่อถูกความร้อนหรือแสงแดด สามารถนำมาใช้เป็นสารฆ่าแมลงได้ทั้งในรูปรากแห้งและรากสด โดยสารสกัดจากรากหางไหลแห้งนี้ สามารถใช้กำจัดหนอนแมลงวัน แมลงวัน ลูกน้ำ ยุงและเห็บโคได้ดี

## ชนิดย่อย
รายการข้างล่างคือชนิดย่อยของหางไหล:

* *Derris elliptica chittagongensis*
* *Derris elliptica elliptica*
* *Derris elliptica malacensis*
* *Derris elliptica tonkinensis*

## อ้างอิง

## แหล่งข้อมูลอื่น

หมวดหมู่:พืชมีพิษ
หมวดหมู่:วงศ์ย่อยถั่ว
หมวดหมู่:พืชที่เป็นพิษต่อแมลง
หมวดหมู่:สมุนไพรกำจัดแมลง
จิรวัฒน์ สอนวิเชียร

ร้อยตำรวจเอก **จิรวัฒน์ สอนวิเชียร**  เกิดวันที่ 23 ตุลาคม พ.ศ. 2531 เป็นกองหลังฟุตซอลชาวไทย และเป็นนักฟุตซอลทีมชาติไทย

## ประวัติ
จิรวัฒน์ สอนวิเชียร เคยเป็นหนึ่งในผู้เล่นทีมจังหวัดระนองที่ได้รับพระราชทานถ้วยชนะเลิศสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี รวมถึงชนะรางวัลเหรียญทองกีฬาเยาวชนแห่งชาติ ครั้งที่ 22 ก่อนที่จะมาร่วมทีมกับสโมสรฟุตซอลแคท เทเลคอม และสุราษฎร์ธานี ตามลำดับ

วันที่ 22 กุมภาพันธ์ จิรวัฒน์เป็นหนึ่งในตัวแทนผู้ร่วมเข้าแข่งขันฟุตซอลชิงแชมป์เอเชีย 2012 โดยได้พบกับทีมชาติฟิลิปปินส์ ที่มหาวิทยาลัยกรุงเทพธนบุรี วันที่ 21 ตุลาคม ของปีเดียวกันนี้ ในการแข่งขันนัดอุ่นเครื่องฟุตซอลชิงแชมป์โลก 2012 ที่อาคารกีฬาเวสน์ 2 จิรวัฒน์เป็นหนึ่งในผู้ทำประตูให้แก่ทีมชาติไทยเมื่อครั้งที่พบกับทีมชาติอียิปต์ จากนั้น ในวันที่ 24 ตุลาคม  จิรวัฒน์เป็นหนึ่งในผู้ทำประตูให้แก่ทีมชาติไทยเมื่อครั้งที่พบกับทีมชาติหมู่เกาะโซโลมอน ในการแข่งขันฟุตซอลชิงแชมป์โลก 2012 ที่อาคารกีฬาเวสน์ 2 รวมถึงวันที่ 4 พฤศจิกายน จิรวัฒน์เป็นหนึ่งในผู้ทำประตูให้แก่ทีมชาติไทยเมื่อครั้งที่พบกับทีมชาติยูเครน ที่สนามอินดอร์ สเตเดี้ยม หัวหมาก วันที่ 11 พฤศจิกายน จิรวัฒน์ได้รับเลือกให้เล่นในตำแหน่งพาวเวอร์เพลย์ให้แก่ทีมชาติไทยเมื่อครั้งที่พบกับทีมชาติสเปนที่อาคารกีฬานิมิบุตร

## เกียรติประวัติ
### ชลบุรีบลูเวฟ
***[[ฟุตซอลไทยลีก]]**
****ชนะเลิศ (5) 2009, 2012–2013, 2014, 2015, 2016**

***[[ฟุตซอลชิงแชมป์สโมสรเอเชีย]]**
****ชนะเลิศ (2): 2013, 2017**

### ฟุตซอลทีมชาติไทย
***[[ฟุตซอลชิงแชมป์เอเชีย]]**
****รองชนะเลิศ (2): 2012, [[ฟุตซอลชิงแชมป์เอเชีย 2024|2024]]**
****อันดับที่ 3 (1): 2016**

***[[ฟุตซอลชิงแชมป์แห่งชาติอาเซียน]]**
****ชนะเลิศ (6): 2008, 2009, 2012, 2013, 2014, 2015**
***[[ซีเกมส์]]**
****ชนะเลิศ (3): 2011, 2013, 2017**

## อ้างอิง

หมวดหมู่:นักฟุตซอลชายชาวไทย
หมวดหมู่:นักกีฬาชาวไทย
หมวดหมู่:นักกีฬาจากจังหวัดระนอง
หมวดหมู่:ผู้เล่นสโมสรฟุตซอลชลบุรีบลูเวฟ
หมวดหมู่:ผู้เล่นสโมสรฟุตซอลแบงค็อก บีทีเอส
หมวดหมู่:ผู้เล่นสโมสรฟุตซอลสุราษฎร์ธานี
หมวดหมู่:ผู้เล่นสโมสรฟุตซอลแบล็คเพิร์ล ยูไนเต็ด
ไค ฮิราโนะ

**คาอิ ฮิราโนะ** ( เกิดเมื่อวันที่ 16 สิงหาคม พ.ศ. 2530 ที่เมืองโอกิโนชิมะ จังหวัดชิมาเนะ) เป็นนักฟุตบอลชาวญี่ปุ่น เล่นในตำแหน่งปีก เคยเล่นให้กับสโมสรฟุตบอลจังหวัดลำปางในไทยลีก 2

## อ้างอิง

หมวดหมู่:นักฟุตบอลชาวญี่ปุ่น
หมวดหมู่:ผู้เล่นสโมสรฟุตบอลบุรีรัมย์ ยูไนเต็ด
หมวดหมู่:ผู้เล่นในไทยลีก
หมวดหมู่:บุคคลที่ยังมีชีวิตอยู่
หมวดหมู่:บุคคลจากจังหวัดชิมาเนะ
หมวดหมู่:กองกลางฟุตบอล
หมวดหมู่:ผู้เล่นในเจลีก
หมวดหมู่:ผู้เล่นเซเรซโซ โอซากะ
หมวดหมู่:ปีกฟุตบอล
หมวดหมู่:ผู้เล่นสโมสรฟุตบอลลำปาง
หมวดหมู่:ผู้เล่นในไทยลีก 2
หมวดหมู่:ชาวญี่ปุ่นในประเทศไทย
ข้าราชการครูและบุคลากรทางการศึกษา

**ข้าราชการครูและบุคลากรทางการศึกษา** เป็นบุคลากรของรัฐที่ปฏิบัติหน้าที่ในราชการไทย ในอดีตมีชื่อเรียกว่า **ข้าราชการครู** ภายใต้การกำกับดูแลของสำนักงานคณะกรรมการข้าราชการครูและบุคลากรทางการศึกษา  ข้าราชการครูที่สังกัดการปกครองส่วนท้องถิ่นเรียกอีกอย่างหนึ่งว่า ข้าราชการครูและบุคลากรทางการศึกษากรุงเทพมหานคร ข้าราชการครูองค์การบริหารส่วนจังหวัด พนักงานครูเทศบาล และพนักงานครูองค์การบริหารส่วนตำบล ปัจจุบันมี 3 ประเภท

## ประเภท

### ผู้สอนในหน่วยงานการศึกษา
# ครูผู้ช่วย 
# ครู
# อาจารย์
# ผู้ช่วยศาสตราจารย์
# รองศาสตราจารย์
# ศาสตราจารย์

ตำแหน่งตามข้อ 3 - 6 จะมีได้เฉพาะในสถานศึกษาที่สอนระดับอุดมศึกษา

### ครูผู้ช่วยและครู
ครูตามข้อ 1 และ 2 แบ่งตามระดับอัตราเงินเดือนและเงินประจำตำแหน่ง ดังนี้
* **ครูผู้ช่วย** เป็นตำแหน่งที่บรรจุแต่งตั้งในระดับแรก (เทียบเท่าตำแหน่งอาจารย์ 1 ระดับ 5 เดิม ในปัจจุบันไม่ได้เริ่มต้นที่ ระดับ 3 หรือ ครู 1 ระดับ 1 เหมือนสมัยก่อน)
** สมัยก่อน (ระบบชี): ครูเริ่มต้นที่จบ ป.ตรี เทียบเท่าอาจารย์ 1 ระดับ 3 หากย้อนไปอีกจะบรรจุ ครูชั้นตรี-ชั้นโท 
** หากจบ ปกศ หรือ ปกศ.สูง และอื่นๆที่ไม่ได้เทียบเท่า ปริญญาตรี ขึ้นไปจะเริ่มต้น ระดับ 1 หรือเทียบเท่าข้าราชการทหารชั้นประทวนหรือหากย้อนไปครูสมัยก่อนอีก บุคคลที่จบน้อยกว่า ปริญญาตรี จะบรรจุที่ ครูชั้นจัตวา
* **ครู คศ. 1** (เทียบเท่าตำแหน่งอาจารย์ 1 ระดับ 6 เดิม)
* **ครู คศ. 2** เป็นวิทยฐานะ**ครูชำนาญการ** โดยแต่งตั้งจากครู คศ. 1 ที่มีผลงานวิชาการผ่านเกณฑ์ (เทียบเท่าตำแหน่งอาจารย์ 2 ระดับ 7 เดิม)
* **ครู คศ. 3** เป็นวิทยฐานะ**ครูชำนาญการพิเศษ** แต่งตั้งจากครู คศ. 2 ที่มีผลงานวิชาการผ่านเกณฑ์ (เทียบเท่าตำแหน่งอาจารย์ 3 ระดับ 8 เดิม)
* **ครู คศ. 4** เป็นวิทยฐานะ**ครูเชี่ยวชาญ** แต่งตั้งจากครู คศ. 2 หรือ คศ. 3 ที่มีผลงานวิชาการผ่านเกณฑ์ (เทียบเท่าตำแหน่งอาจารย์ 3 ระดับ 9 เดิม)
* **ครู คศ. 5** เป็นวิทยฐานะ**ครูเชี่ยวชาญพิเศษ** แต่งตั้งจากครู คศ. 4 ที่มีผลงานวิชาการผ่านเกณฑ์ (เทียบเท่าตำแหน่งอาจารย์ ระดับ 10 ซึ่งในอดีตไม่เคยมีมาก่อน โดยได้รับการขยายให้สูงขึ้นตามพระราชบัญญัติระเบียบข้าราชการครูและบุคลากรทางการศึกษา พ.ศ. 2547 ในมาตรา 39 ให้เทียบเท่าอธิบดีกรมหรือรองเลขาธิการ)

### ผู้บริหารสถานศึกษาและผู้บริหารการศึกษา
# รองผู้อำนวยการสถานศึกษา
# ผู้อำนวยการสถานศึกษา
# รองผู้อำนวยการเขตพื้นที่การศึกษา
# ผู้อำนวยการเขตพื้นที่การศึกษา
# ตำแหน่งที่มีชื่อเรียกอย่างอื่น ตามที่ ก.ค.ศ. กำหนด

### บุคลากรทางการศึกษาอื่น
ประกอบด้วยตำแหน่ง ศึกษานิเทศก์ และตำแหน่งที่เรียกชื่ออย่างอื่นตามที่ ก.ค.ศ. กำหนด

## อินทรธนูและเครื่องหมายตำแหน่ง

### อินทรธนูและเครื่องหมายตำแหน่งครูผู้ช่วยและครู

## อ้างอิง

## ดูเพิ่ม
* ใบอนุญาตประกอบวิชาชีพทางการศึกษา

หมวดหมู่:ราชการไทย
เซฟฟานี่ อาวะนิค

**เซฟฟานี่ อาวะนิค**  (เกิดวันที่ 15 มกราคม พ.ศ. 2537) เป็นนักแสดงหญิงชาวไทยเชื้อสายออสเตรีย ผู้ประกวดมิสทีนไทยแลนด์ ปี 2009

## ประวัติ
เซฟฟานี่ อาวะนิค เป็นบุตรสาวของ รูเปียส อาวะนิค และสมลักษณ์ อาวะนิค เซฟฟานี่เข้าสู่วงการบันเทิงจากการประกวด มิสทีนไทยแลนด์ ปี 2009 และได้รับรางวัลชนะเลิศ ในเวลาว่างเธอชอบเล่นกีฬาและเล่นเปียโน เธอจบการศึกษาระดับมัธยมศึกษาที่โรงเรียนนานาชาติเดอะรีเจ้นท์พัทยา จบการศึกษาระดับปริญญาตรีที่คณะวิทยาศาสตร์ สาขาชีวการแพทย์ มหาวิทยาลัยมหิดล และมีผลงานเรื่องแรกคือ *[[ไฟมาร]]* รับบทเป็น โพก้า

ในปี 2557 เธอได้รับการเสนอชื่อเข้าชิง รางวัลนาฏราช สาขานักแสดงสมทบหญิงยอดเยี่ยม จากละครเรื่อง *[[กุหลาบเล่นไฟ]]* และในปี 2559 เธอได้รับ รางวัลพิฆเนศวร สาขานักแสดงดาวรุ่งหญิงยอดเยี่ยม จากละครเรื่อง *[[เพลิงตะวัน]]*

## ผลงาน
### ละครโทรทัศน์

### มิวสิกวิดีโอ
* ยอม  - มัสเกตเทียส์ คู่กับ เวียร์ ศุกลวัฒน์

### ภาพยนตร์

### ละครเทิดพระเกียรติ

## ผลงานพิธีกร
**โทรทัศน์**
* **พ.ศ. 2565** : รายการ สมรภูมิกีฬา All Star Challenge (ผลิตโดย เซ้นส์ เอนเตอร์เทนเมนท์) ทุกวันอาทิตย์ เวลา 13.30-14.30 น. ทางช่อง 7 ร่วมกับ สมจิตร จงจอหอ, สมชาย เข็มกลัด, วิลาวัณย์ อภิญญาพงศ์, ปลื้มจิตร์ ถินขาว

## รางวัล

* มิสทีนไทยแลนด์ ปี 2009
* ขวัญใจช่างภาพสื่อมวลชน จากเวที มิสทีนไทยแลนด์ ปี 2009
* รางวัลยอดมณีตรีมูรติ 2013 สาขาดาราจิตอาสาผู้ช่วยเหลือสังคม
* รางวัลคนดีต้นแบบ ส่งเสริมคุณธรรม 2014
* รางวัล Star's Ligth Award 2014 สาขา Top sexy 
* รางวัล Star's Ligth Award 2014 สาขานักแสดงดาวรุ่ง 
* รางวัลหงส์ทอง สาขาคนไทยตัวอย่าง 
* เข้าชิงรางวัลนาฏราช ครั้งที่ 6 สาขานักแสดงสมทบหญิงยอดเยี่ยม จาก *[[กุหลาบเล่นไฟ]]*
* รางวัลพิฆเนศวร ครั้งที่ 4 สาขานักแสดงดาวรุ่งหญิงยอดเยี่ยม จาก เพลิงตะวัน
* รางวัลดาวรุ่งหญิงขวัญใจมหาชน Maya Awards 2016 จาก *[[เพลิงตะวัน]]*
* รางวัล Maya Award 2019 สาขาดาราสุขภาพดี Best Healthy Star 2019

## อ้างอิง

## แหล่งข้อมูลอื่น

หมวดหมู่:บุคคลที่เกิดในปี พ.ศ. 2537
หมวดหมู่:บุคคลที่ยังมีชีวิตอยู่
หมวดหมู่:มิสทีนไทยแลนด์
หมวดหมู่:ชาวไทยเชื้อสายออสเตรีย
หมวดหมู่:พิธีกรชาวไทย
หมวดหมู่:บุคคลจากโรงเรียนนานาชาติเดอะรีเจ้นท์พัทยา
หมวดหมู่:บุคคลจากคณะวิทยาศาสตร์ มหาวิทยาลัยมหิดล
หมวดหมู่:นักแสดงหญิงชาวไทยในศตวรรษที่ 21
หมวดหมู่:นักแสดงละครโทรทัศน์หญิงชาวไทย
หมวดหมู่:บุคคลจากเมืองพัทยา
หมวดหมู่:นางงามไทย
หมวดหมู่:นักแสดงจากจังหวัดชลบุรี
AWC G2

**AWC G2** เป็นปืนไรเฟิลซุ่มยิงแบบ bullpup ผลิตออกมาในช่วงต้นยุค 1990 โดยนักออกแบบอาวุธปืนชาวอเมริกันที่มีชื่อเสียงสองคน

## ประวัติ
ลินน์ แม็กวิลเลียมส์, เจ้าของ AWC Systems Technologies เลือกฐานปืนของ M14/M1A มาใช้พัฒนาปืนไรเฟิลซุ่มยิงแบบ bullpup ซึ่งเขาตั้งชื่อให้เป็นชุด G2 Compact แม็กวิลเลียมส์ทำงานกับ เกล แม็กมิลแลน, ผู้ก่อตั้ง McMillan Rifle Stock เพื่อออกแบบและผลิตพานท้ายปืน bullpup สำหรับ AWC System Technologies แต่เพียงผู้เดียว

ชุด G2 มีรูปแบบต่างๆ, ส่วนใหญ่จะเป็นน้ำหนักลำกล้อง, ลำกล้อง และประสิทธิภาพของอุปกรณ์เก็บเสียงของ AWC ที่แตกต่างกันไป สุดท้ายทั้งรุ่นกึ่งอัตโนมัติและรุ่นอัตโนมัติก็ถูกผลิตออกมา

สิ่งที่สำคัญที่สุดของการพัฒนาระบบอาวุธนี้, G2A+ ถูกผลิตและส่งไปให้ใช้ฝึกที่โรงเรียนสอนพลซุ่มยิง Fort Bragg ปืนนี้เหมาะกับ match barrel ของ Krieger แบบสแตนเลสหนัก และลำกล้องแบบล่าสุดของลินน์ แม็กวิลเลียมส์

## การผลิต
AWC G2 ถูกผลิตออกมาในปริมาณที่น้อยมากสำหรับทั้งรัฐบาลสหรัฐและขายแบบปัจเจกชน มีแบบกึ่งอัตโนมัติผลิตออกมาสี่สี (ดำ, ขาว, เขียว และเทาแพนเซอร์) น้อยกว่าร้อยกระบอก และแบบอัตโนมัติถูกผลิตออกมาแค่กระบอกเดียว (สีดำ)

## รูปแบบต่างๆ
แบบ G2A ต่างจากรุ่น G2, มันมีลำกล้องที่หนักกว่าและระบบลำกล้องแบบรุ่นใหม่ รุ่นที่ผลิตออกมาล่าสุด, แบบ AWC G2A+, ดังที่เห็นในรูป, มีลำกล้องที่หนักและลำกล้องแบบล่าสุดและระบบ mounting รุ่น G2FA เป็นรุ่นอัตโนมัติของ G2

## อ้างอิง

หมวดหมู่:ปืนไรเฟิลซุ่มยิง
พินทุกัปปะ

**การพินทุ** ในทางพุทธศาสนาหมายถึง การทำจุดตำหนิลงบนบริขาร ซึ่งพระพุทธเจ้ากำหนดไว้ในพระธรรมวินัยว่า ไม่อนุญาตให้ใช้บริขารที่ปราศจากการทำจุดตำหนิ การพินทุกระทำโดยใช้ดินสอหรือปากกา เขียนเครื่องหมายเป็นจุดเรียงกันเป็นสามเหลี่ยม ∴ ลงบนบริขาร ถ้าเป็นผ้าก็จะกระทำไว้ที่มุมผ้า พร้อมบริกรรมคาถาว่า *อิมํ พินฺทุกปฺปํ กโรมิ* (เราทำเครื่องหมายด้วยจุดนี้) หนึ่งจุดต่อหนึ่งครั้ง บางวัดอาจเปลี่ยนคำกลางเป็น *กปฺปพินฺทุ* ก็ได้ แล้วให้มีการทำวิกัปเกี่ยวกับจีวรและสังฆาฏิด้วย ถ้าไม่กระทำถือว่าอาบัติ มีโทษเป็นปาจิตติยกรรม

## อ้างอิง
* พระไตรปิฎกฉบับสำหรับประชาชน หน้า 173

หมวดหมู่:เครื่องหมาย
หมวดหมู่:สัญกรณ์
หมวดหมู่:ภาษาบาลี
ปลาฉลามหางยาว

**ปลาฉลามหางยาว** () เป็นปลากระดูกอ่อนประเภทปลาฉลามวงศ์หนึ่ง จัดอยู่ในวงศ์ Alopiidae ในอันดับปลาฉลามขาว (Lamniformes) โดยมีเพียงสกุลเดียว คือ *Alopias*

แม้ว่าปลาฉลามหางยาวจะอยู่ในอันดับเดียวกันกับปลาฉลามขาว แต่ปลาฉลามหางยาวมีอุปนิสัยที่แตกต่างไปอย่างสิ้นเชิง โดยเป็นปลาที่ขี้อาย หาตัวพบเห็นได้ยากมาก แม้ว่าจะพบได้ในทะเลและมหาสมุทรเขตร้อนและเขตอบอุ่นทั่วโลก แต่สถานที่ ๆ พบเห็นตัวได้มีเพียงไม่กี่แห่ง

ปลาฉลามหางยาว มีลักษณะเด่น คือ ลำตัวเพรียวยาวทรงกระสวย ดวงตากลมโตมีขนาดใหญ่ แต่มีปากขนาดเล็กและส่วนหัวที่กลมเล็ก ลำตัวเป็นสีเงินแวววาว ครีบหางตอนบนยาวมากอันเป็นลักษณะเด่นและเป็นที่มาของชื่อ ยามเมื่อว่ายน้ำครีบหางส่วนนี้สามารถขยับขึ้นลงได้ด้วย ครีบอกมีขนาดใหญ่

ปลาฉลามหางยาว มีประสาทรับกลิ่นที่ไวมากเช่นเดียวกับปลาฉลามทั่วไป เป็นปลาที่ล่าปลาชนิดอื่นในแนวปะการังกินเป็นอาหาร สามารถพบได้ในระดับความลึกกว่า 150 เมตร จัดเป็นปลาที่พบเห็นได้ยาก โดยแหล่งที่ขึ้นชื่อที่พบเห็นได้บ่อย คือ เกาะมาลาปัสกัว ที่อยู่ทางเหนือของเกาะเซบู ของทะเลฟิลิปปิน จนกลายเป็นแหล่งท่องเที่ยวดำน้ำดูปลาฉลามหางยาวจนขึ้นชื่อ

## การจำแนก
ปลาฉลามหางยาวสามารถแบ่งออกได้เป็น 3 ชนิด

* *[[Alopias pelagicus]]* Nakamura, 1935 
* *[[Alopias superciliosus]]*  (Lowe, 1841) 
* *[[Alopias vulpinus]]*  (Bonnaterre, 1788)  

โดยปลาฉลามหางยาวนั้นได้ถูกคุกคามจนเกือบสูญพันธุ์จากมนุษย์เหมือนปลาฉลามชนิดอื่น ๆ จากการประมง และถูกนำไปทำเป็นหูฉลาม จนถูกจัดให้อยู่หนึ่งใน 10 ชนิดของปลาฉลามที่ใกล้สูญพันธุ์

## อ้างอิง

## แหล่งข้อมูลอื่น

หมวดหมู่:ปลาเศรษฐกิจ
หมวดหมู่:อันดับปลาฉลามขาว
โรงเรียนนายางกลักพิทยาคม

**โรงเรียนนายางกลักพิทยาคม** (; อักษรย่อ: น.พ., N.P.) เป็นโรงเรียนรัฐบาลในอำเภอเทพสถิต จังหวัดชัยภูมิ เปิดสอนในระดับชั้นมัธยมศึกษา ปัจจุบันมีอายุ  ปี ปัจจุบันอยู่ในสังกัดสำนักงานเขตพื้นที่การศึกษามัธยมศึกษาเขต 30 กระทรวงศึกษาธิการ มีเนื้อที่ 64 ไร่ ประกอบด้วยอาคารเรียน 4 หลัง

โรงเรียนนายางกลักพิทยาคมเปิดสอนในระดับมัธยมศึกษาตอนปลายสายสามัญ โดยแบ่งตามกลุ่มสาระการเรียนรู้ที่เน้น ได้แก่ แผนการเรียนวิทยาศาสตร์-คณิตศาสตร์ และแผนการเรียนทั่วไป

## อ้างอิง

หมวดหมู่:โรงเรียนในจังหวัดชัยภูมิ
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาชัยภูมิ
หมวดหมู่:โรงเรียนที่ก่อตั้งในปี พ.ศ. 2533
หมวดหมู่:สิ่งก่อสร้างในอำเภอเทพสถิต
อัครมุขมณฑลมิลาน

[thumb|250px|right|[มหาวิหารมิลาน|อาสนวิหารแม่พระบังเกิด มิลาน]]
**อัครมุขมณฑลมิลาน** () เป็นอัครมุขมณฑลโรมันคาทอลิกที่มีอาณาเขตครอบคลุมเมืองมิลาน มอนซา เลกโก และวาเรเซ ในประเทศอิตาลี 

อัครมุขมณฑลนี้เดิมมีสถานะเป็นมุขมณฑล ก่อตั้งมาตั้งแต่คริสต์ศตวรรษที่ 1 โดยเชื่อว่านักบุญบารนาบัสเป็นมุขนายกองค์แรก ต่อมาในคริสต์ศตวรรษที่ 4 จึงถูกยกสถานขึ้นเป็นอัครมุขมณฑล มีประมุขแห่งมุขมณฑลมิลานหลายองค์ทีได้รับการประกาศเป็นนักบุญ เช่น นักบุญแอมโบรสแห่งมิลาน นักบุญการ์โล บอร์โรเมโอ และสมเด็จพระสันตะปาปาปอลที่ 6

อัครมุขมณฑลมิลานมีพื้นที่ 4,208 ตารางกิโลเมตร แบ่งออกเป็น 1,107 เขตแพริช มีคริสต์ศาสนิกชนนิกายโรมันคาทอลิกอาศัยอยู่ราว 4,886,406 คน (สถิติปี ค.ศ. 2009) อาสนวิหารแม่พระบังเกิดเป็นอาสนวิหารประจำอัครมุขมณฑล ประมุของค์ปัจจุบันของอัครมุขมณฑลคือ พระคาร์ดินัลอันเจโล สโกลา ได้รับแต่งตั้งเมื่อวันที่ 28 มิถุนายน ค.ศ. 2011

## ปริมุขมณฑล
อัครมุขมณฑลมิลาน มีปริมุขมณฑลในสังกัด 9 มุขมณฑลได้แก่
* มุขมณฑลแบร์กาโม
* มุขมณฑลเบรชชา
* มุขมณฑลโกโม
* มุขมณฑลเกรมา
* มุขมณฑลเกรโมนา
* มุขมณฑลโลดี
* มุขมณฑลมันโตวา
* มุขมณฑลปาวีอา
* มุขมณฑลวีเจวาโน

## อ้างอิง

มิลาน
หมวดหมู่:มิลาน
หมวดหมู่:ก่อตั้งในคริสต์ศตวรรษที่ 1
ตำบลเนินมะปราง

**ตำบลเนินมะปราง** เป็นตำบลหนึ่งในอำเภอเนินมะปราง จังหวัดพิษณุโลก เป็นตำบลซึ่งเป็นที่ตั้งที่ว่าการอำเภอ และหน่วยงานราชการอื่น ๆ องค์กรปกครองส่วนท้องถิ่นที่ดูแลพื้นที่ตำบลเนินมะปราง ได้แก่ เทศบาลตำบลเนินมะปราง และองค์การบริหารส่วนตำบลเนินมะปราง

## ภูมิศาสตร์
thumb|ภูเขาผาท่าพล
ตำบลเนินมะปรางมีภูมิประเทศเป็นพื้นที่ราบลุ่มน้ำท่วมถึงในฤดูน้ำหลาก มีลำคลองไหลผ่านหลายสาย เช่น คลองพันชนะ คลองบ้านมุง คลองด่าน คลองยาว และคลองซอน เป็นต้น ในพื้นที่เทศบาลอยู่บริเวณที่ราบระหว่างคลองบ้านมุง และคลองพันชนะ พื้นที่ทางตอนใต้และตะวันออกเฉียงเหนือบางส่วนของตำบลเป็นภูเขาหินประกอบไปด้วยแหล่งน้ำซับตามธรรมชาติ

ตำบลเนินมะปรางมีอาณาเขตติดต่อกับตำบลข้างเคียง ดังนี้

* **ทิศเหนือ** ติดต่อกับตำบลชมพู อำเภอเนินมะปราง จังหวัดพิษณุโลก
* **ทิศตะวันออก** ติดต่อกับตำบลบ้านมุง อำเภอเนินมะปราง จังหวัดพิษณุโลก
* **ทิศใต้** ติดต่อกับตำบลบ้านมุง อำเภอเนินมะปราง จังหวัดพิษณุโลก และตำบลบ้านน้อยซุ้มขี้เหล็ก อำเภอเนินมะปราง จังหวัดพิษณุโลก
* **ทิศตะวันตก** ติดต่อกับตำบลบ้านน้อยซุ้มขี้เหล็ก อำเภอเนินมะปราง จังหวัดพิษณุโลก

## การปกครอง
### หมู่บ้าน
ตำบลเนินมะปรางแบ่งเขตการปกครองออกเป็น 9 หมู่บ้าน ได้แก่

* หมู่ที่ 1 บ้านใหม่ทองประเสริฐ
* หมู่ที่ 2 บ้านเนินมะปราง
* หมู่ที่ 3 หมู่บ้านหนองขอน
* หมู่ที่ 4 บ้านเนินกะบาก
* หมู่ที่ 5 บ้านเนินดิน
* หมู่ที่ 6 บ้านนา
* หมู่ที่ 7 บ้านดงงู
* หมู่ที่ 8 บ้านดงงูใหม่
* หมู่ที่ 9 บ้านหนองขอนเหนือ

### การปกครองส่วนท้องถิ่น
ท้องที่ตำบลอยู่ในการดูแลขององค์กรปกครองส่วนท้องถิ่น 2 แห่ง ได้แก่
* **เทศบาลตำบลเนินมะปราง** เป็นเทศบาลขนาดเล็ก ครอบคลุมพื้นที่ 3 หมู่บ้านของตำบลเนินมะปราง ได้แก่ หมู่ที่ 2, 4, 6 (บางส่วน) ขนาดพื้นที่ 7.76 ตารางกิโลเมตร จำนวนประชากร 3,478 คน เดิมมีฐานะเป็นสุขาภิบาลเนินมะปราง ได้มีพระราชบัญญัติเปลี่ยนแปลงฐานะสุขาภิบาลเป็นเทศบาล พ.ศ. 2542 ยกฐานะเป็นเทศบาลตำบลเนินมะปราง เมื่อวันที่ 25 พฤษภาคม พ.ศ. 2542 ประกอบด้วย 6 ชุมชน ในพื้นที่ 3 หมู่บ้าน ดังนี้
** หมู่ 2 บ้านเนินมะปราง: ชุมชนมะปรางทักษิณ, ชุมชนลูกแสนเมือง
** หมู่ 4 บ้านเนินกะบาก: ชุมชนใหม่ร่วมใจสามัคคี, ชุมชนใหม่ร่วมใจพัฒนา, และชุมชนใหม่ไทยเจริญ
** หมู่ 6 บ้านนา: ชุมชนบ้านนา

* **องค์การบริหารส่วนตำบลเนินมะปราง** เป็นองค์การบริหารส่วนตำบลขนาดเล็ก ครอบคลุมพื้นที่ตำบลเนินมะปรางส่วนที่อยู่นอกเขตเทศบาล ขนาดพื้นที่ 89 ตารางกิโลเมตร จำนวนประชากร 4,879 คน


Codefile-th65-ตราเทศบาลตำบลเนินมะปราง.png|ตราเทศบาลตำบลเนินมะปราง
Codefile-th65-ตราองค์การบริหารส่วนตำบลเนินมะปราง.png|ตราองค์การบริหารส่วนตำบลเนินมะปราง


## การขนส่ง
ถนนสายสำคัญ 3 สาย คือ
* ถนนสายบ้านมุง–สากเหล็ก (ทางแยกอยู่ที่กิโลเมตรที่ 38 ของทางหลวงแผ่นดินหมายเลข 11 นับจากแยกวังทอง)
* ถนนสายเนินมะปราง–กกไม้แดง (ทางแยกอยู่ที่กิโลเมตรที่ 10 ของทางหลวงแผ่นดินหมายเลข 11 นับจากแยกวังทอง)
* ถนนสายเนินมะปราง–ซุ้มขี้เหล็ก–วัดตายม (ทางแยกอยู่ที่กิโลเมตรที่ 24 ของทางหลวงแผ่นดินหมายเลข 11 นับจากแยกวังทอง)

## สถานที่ท่องเที่ยว
* เส้นทางขี่จักรยานภูเขาบ้านดงงูเส้นทางชมท้องทุ่งและภูเขาหินบ้านเนินดิน
* เส้นทางชมแปลงเกษตรและพืชสวนบ้านหนองขอน
* ตลาดสดเทศบาลตำบลเนินมะปราง
* เส้นทางศึกษาธรรมชาติเขตห้ามล่าสัตว์ป่าถ้ำผาท่าพล
* วัดถ้ำลอด (พื้นที่บางส่วนทางทิศเหนือภูเขาผาท่าพล)
* ถ้ำผานาคิน (ภูเขาขี้กระรอก)
* แหล่งน้ำแร่ธรณีสถานปฏิบัติธรรมวิทยาลัยสงฆ์พุทธชินราช

## อ้างอิง

เนินมะปราง
หมวดหมู่:อำเภอเนินมะปราง
อิดุนน์

[thumb|''อิดุนน์'' (ค.ศ. 1858) โดย[แฮร์มัน วิลเฮ็ล์ม บิสเซิน]]
ในเทพปกรณัมนอร์ส **อิดุนน์** () เป็นเทพีแห่งแอปเปิลและความเยาว์วัย โดยอิดุนน์ได้ปรากฏใน *[[เอ็ดดาร้อยแก้ว]]* โดยในนิยายอิดุนน์ได้ถูกโลกีล่อลวงให้ออกจากอาสการ์เดอร์ไปยังป่าแห่งหนึ่งซึ่งโลกีสัญญาว่าจะมีแอปเปิลที่น่าสนใจ เมื่ออิดุนน์เข้าไปในป่าได้ถูกซิยัตซีซึ่งแปลงร่างเป็นนกอินทรีโฉบตัวอิดุนน์กลับไปที่บ้านของตน เมื่ออิดุนน์ออกจากอาสการ์เดอร์ เทพหลายองค์ก็แก่ตัวลง เรื่องราวไปถึงโลกีที่ต้องเป็นคนรับผิดชอบพาตัวเธอกลับมาที่อาสการ์เดอร์ โลกีแปลงร่างเป็นเหยี่ยวและไปหาตัวเธอที่บ้านของซิยัตซี โดยโลกีได้แปลงร่างอิดุนน์เป็นเมล็ดถั่วและนำเธอกลับสู่อาสการ์เดอร์ เมื่อซิยัตซีทราบเรื่องก็โกรธเกรี้ยวและไล่ตามโลกีไป แต่เมื่อซิยัตซีไล่ถึงอาสการ์เดอร์ ขนอินทรีของซิยัตซีได้กลายเป็นไฟ และเทพเจ้าได้ฆ่าเขาลง

## อ้างอิง
* Byock, Jesse (Trans.) (2006). The Prose Edda. Penguin Classics. ISBN 0-14-044755-5
* Faulkes, Anthony (Trans.) (1995). Edda. Everyman. ISBN 0-460-87616-3

Id
หมวดหมู่:แอปเปิลในวัฒนธรรม
ปลาฉลามหางยาวธรรมดา

**ปลาฉลามหางยาวธรรมดา** หรือ **ปลาฉลามเทรเชอร์** (; ) ปลากระดูกอ่อนชนิดหนึ่ง จำพวกปลาฉลาม อยู่ในวงศ์ปลาฉลามหางยาว (Alopiidae)

โดยที่คำว่า *vulpinus* นั้นแปลงมาจากภาษาละตินคำว่า *vulpes* หมายถึง "หมาจิ้งจอก" ซึ่งในบางแหล่งข้อมูลที่มีข้อมูลเก่าอาจจะใช้ชื่อวิทยาศาสตร์ว่า *Alopias vulpes*

จัดเป็นปลาฉลามกินเนื้อที่มีขนาดใหญ่ชนิดหนึ่ง โดยมีความยาวเฉลี่ยเต็มที่ประมาณ 5.5-6.1 เมตร น้ำหนักตัวหนักได้ถึง 499 กิโลกรัม มีลักษณะเด่น คือ ครีบหางส่วนบนที่ยาวมาก คิดเป็นร้อยละ 50 ของขนาดตัว และมีน้ำหนักส่วนหางมากถึงร้อยละ 33 ของน้ำหนักตัวทั้งหมด ซึ่งครีบหางนี้ยามว่ายน้ำสามารถโบกขึ้นลงไปในแนวตั้งได้ด้วย ส่วนหัวมีขนาดกลมเล็ก ปากเล็ก ขากรรไกรเล็ก ภายในปากมีฟันแหลม ๆ คมซี่เล็ก ๆ จำนวนมาก ดวงตากลมโตมีขนาดใหญ่ ลำตัวสีขาวปลอดหรือขาวเงินแวววาวทั้งตัว ครีบอกแหลมยาว ครีบหลังตอนที่ 2 มีขนาดเล็ก

ปลาฉลามหางยาวธรรมดา เป็นปลาฉลามที่มีนิสัยขี้อาย มักพบเห็นตัวได้ยากมาก เป็นปลาที่หากินและอาศัยอยู่ตามลำพัง โดยล่าปลาขนาดเล็กรวมถึงสัตว์น้ำอื่น ๆ กินเป็นอาหาร โดยมีวิธีการล่าเหยื่อด้วยการตีวนรอบฝูงเหยื่อให้เกิดน้ำวน เพื่อให้เหยื่อเกิดอาการตื่นตระหนกและจับทิศทางไม่ถูก จากนั้นปลาฉลามหางยาวธรรมดาก็จะว่ายผ่าตรงกลางวงไปงับกินเหยื่อทันที จัดเป็นปลาฉลามอีกชนิดหนึ่งที่ว่ายน้ำได้ว่องไวมาก

เป็นปลาที่พบได้ทั่วโลกในทะเลและมหาสมุทรเขตร้อนและเขตอบอุ่น แต่ก็ถือว่าเป็นปลาที่พบเห็นได้ยากมาก สามารถพบเห็นได้ในที่ลึกถึง 500 เมตร แต่ปลาฉลามหางยาวธรรมดาก็สามารถว่ายเข้าชายฝั่งและเขตที่น้ำตื้นได้ด้วยเช่นกัน รวมถึงสามารถกระโดดได้สูงขึ้นเหนือน้ำได้ด้วย

เป็นปลาที่ออกลูกเป็นตัว โดยลูกปลาจะกินกันเองตั้งแต่อยู่ในท้องแม่เหมือนปลาฉลามชนิดอื่นอีกหลายชนิด ลูกปลาแรกเกิดมีความยาวประมาณ 1.5 เมตร โดยออกลูกครั้งละ 2-6 ตัว 

เป็นปลาฉลามอีกชนิดหนึ่ง ที่ถูกคุกคามจนใกล้สูญพันธุ์จากการทำประมง จนถูกจัดให้เป็นหนึ่งใน 10 ชนิดของปลาฉลามที่ใกล้สูญพันธุ์ที่สุดของโลก โดยนำชิ้นส่วนต่าง ๆ ไปแปรรูปเป็นผลิตภัณฑ์ต่าง ๆ หรือบริโภคเป็นปลาเศรษฐกิจ ที่เกาะมาลาปาสกัว ทางตอนเหนือของเกาะเซบู ในทะเลฟิลิปปิน เป็นสถานที่แห่งหนึ่งที่พบปลาฉลามหางยาวธรรมดาได้บ่อย จนกลายเป็นแหล่งท่องเที่ยวดำน้ำดูปลาฉลามหางยาวจนขึ้นชื่อ 

## อ้างอิง

## แหล่งข้อมูลอื่น

* รูปและข้อมูลเพิ่มเติม 

หมวดหมู่:วงศ์ปลาฉลามหางยาว
หมวดหมู่:ปลาที่พบในประเทศออสเตรเลีย
ฉลามหางยาวธรรมดา
หมวดหมู่:ปลาเศรษฐกิจ
หมวดหมู่:ปลาเกม
หมวดหมู่:ปลาที่พบในประเทศอินเดีย
หมวดหมู่:ปลาทวีปอเมริกาใต้
หมวดหมู่:ปลาแอฟริกา
อิรฟาน บัชดิม

**อิรฟาน ฮาห์รายส์ บัชดิม** หรือรู้จักกันในชื่อ **อิรฟาน บัชดิม** เกิดวันที่ 11 สิงหาคม ค.ศ. 1988 เป็นนักฟุตบอลชาวลูกครึ่งเนเธอร์แลนด์ และอินโดนีเซีย เล่นในตำแหน่งปีก หรือกองหน้า เขาเคยมาเล่นให้กับสโมสรฟุตบอลชลบุรี ในไทยพรีเมียร์ลีก บัชดิมเคยเป็นเด็กเยาวชนของสโมสรเอเอฟซีอาแจ็กซ์ และอูเทรสค์ เอฟซี สโมสรฟุตบอลชื่อดังของเนเธอร์แลนด์ ก่อนที่จะย้ายมาเล่นให้กับทีมในลีกอินโดนินีเซีย เปอซิมาร์ มาลัง ในปี ค.ศ. 2010 และบัชดิมก็เคยเล่นฟุตบอลทีมชาติให้กับทีมชาติอินโดนีเซีย

## แหล่งข้อมูลอื่น

หมวดหมู่:นักฟุตบอลชาวอินโดนีเซีย
หมวดหมู่:ผู้เล่นในไทยลีก
หมวดหมู่:กองหน้าฟุตบอล
หมวดหมู่:ปีกฟุตบอล
หมวดหมู่:ผู้เล่นฮกไกโด คอนซาโดเล ซัปโปโระ
หมวดหมู่:ชาวอินโดนีเซียเชื้อสายดัตช์
หมวดหมู่:ชาวอินโดนีเซียเชื้อสายอาหรับ
หมวดหมู่:ชาวอินโดนีเซียเชื้อสายเยเมน
หมวดหมู่:ชาวดัตช์เชื้อสายอินโดนีเซีย
หมวดหมู่:ชาวดัตช์เชื้อสายอาหรับ
หมวดหมู่:ชาวดัตช์เชื้อสายเยเมน
ตำบลบางเก่า (อำเภอชะอำ)

**ตำบลบางเก่า** เป็นตำบลหนึ่งในอำเภอชะอำ จังหวัดเพชรบุรี ทั้งพื้นที่ของตำบลบริหารโดยเทศบาลตำบลบางเก่า

## ประวัติ
ท้องที่ตำบลบางเก่า สมัยอดีตขึ้นตรงกับอำเภอนายาง แขวงเมืองเพชรบุรี ต่อมาได้มีการย้ายที่ว่าการอำเภอไปอยู่ที่ตำบลหนองจอก และเปลี่ยนชื่อเป็นอำเภอหนองจอกหนองจอก จังหวัดเพชรบุรี จนกระทั่งสงครามมหาเอเชียบูรพาสิ้นสุดลง จะได้มีการย้ายตัวที่ตั้งอำเภอหนองจอก ไปที่บ้านชะอ้าน บ้านชะอำ และเปลี่ยนชื่อเป็นอำเภอชะอำ ท้องที่ตำบลบางเก่าในปัจจุบันอยู่ในพื้นที่ของอำเภอชะอำ แบ่งการปกครองเป็น 9 หมู่บ้าน

ตำบลบางเก่าเป็นสถานที่หนึ่ง ที่กองทัพของสมเด็จพระนเรศวรมหาราช ได้ยกทัพผ่าน ภายหลังกลับจากการไปปราบเมืองขึ้นที่แข็งข้อ ต่อกรุงศรีอยุธยานั่นคือ เมืองทวายและเมืองตะนาวศรี (ปัจจุบันอยู่ในประเทศพม่า) ครั้นเสด็จกรีฑาทัพกลับ ได้ผ่านตำบลบางเก่า ซึ่งมีบ่อน้ำขนาดใหญ่ จึงหยุดทัพให้ไพร่พลทหารได้ชะล้างอานม้า ดาบ อาวุะยุทโธปกรณ์ต่าง ๆ ซึ่งเหตุการณ์นี้จึงเป็นที่มาของคำว่า "ชะล้างอานม้า" ต่อมากร่อนคำเป็น ชะอาน ซึ่งบ้านเมืองนี้ได้เรียกว่าเมือง ชะอานมาระยะหนึ่ง กระทั่งกร่อนเป็นคำว่า ชะอำ จนถึงทุกวันนี้ สำหรับชายหาดทะเลบางเก่า ได้มีการขนานนามเรียกอีกชื่อหนึ่งว่าหาดองค์นเรศวร โดยมีชื่อชายฝั่งทะเลว่า "ชายฝั่งทะเลสมเด็จพระนเรศวรมหาราช"

เทศบาลตำบลบางเก่า เมื่อเริ่มแรกได้รับจัดตั้งรูปแบบการปกครองส่วนท้องถิ่นเป็น "องค์การบริหารส่วนตำบลบางเก่า" เมื่อวันที่ 18 มีนาคม 2539 มีพื้นที่ทั้งหมด 15,031.25 ไร่ หรือประมาณ 24.05 ตารางกิโลเมตรครอบคลุมทั้งตำบล (9 หมู่บ้าน) ประชากร 4,220 คน การประกอบอาชีพส่วนใหญ่ประกอบอาชีพประมง จัดเป็นองค์การบริหารส่วนตำบลขนาดเล็ก มีรายได้ประมาณ 17 ล้านบาท ต่อมาได้รับการยกฐานะจัดตั้งเป็นเทศบาลตำบลบางเก่า จังหวัดเพชรบุรี โดยมีผลเมื่อวันที่ 31 สิงหาคม 2555

## ตำนานเล่าขาน
ตำบลบางเก่าเป็นตำบลติดชายฝั่งทะเลอ่าวไทยตอนในรูป ตัว ก หรือ อ่าวกรุงเทพ มีวัฒนธรรมและประวัติศาสตร์ที่น่าสนใจกล่าวคือ "ตำบลบางเก่ารวมตัวกันเป็นชุมชนตั้งแต่สมัยกรุงศรีอยุธยาเป็นราชธานี เดิมชื่อบ้านสมอเกา เนื่องจากชาวบ้านที่อาศัยอยู่ในยุคนั้น ได้พบสมอเรือเก่าแก่ สันนิษฐานกันว่ามีเรือสำเภาของชาวต่างชาติ มาทำการค้ากับกรุงศรีอยุธยา เมื่อประสบลมพายุซึ่งชาวบ้านในสมัยนั้น เรียกว่า ลมสลาตัน ทำให้เรือสำเภาถูกลมสลาตันพัดพาอย่างแรงจนต้องทอดสมอ เพื่อไม่ให้เรือนั้นไหลไปตามลม แต่ไม่สามารถจะหยุดการกระทำของแรงลมสลาตันดังกล่าวได้ ลมได้พัดพาเรือไปตามกระแสลม สมอที่ทอดไว้ได้เกาพื้นทะเลไปเรื่อย ๆ (คำว่า เกา เป็นลักษณะของสมอที่ทอดแล้ว ไม่สามารถทำให้เรือหยุดอยู่กับที่ได้ จึง เกา หรือ ครูด พื้นทะเลไปตามกระแสลม) จนกระทั่งไปติดอยู่ที่หมู่บ้านแห่งหนึ่ง ชาวบ้านจึงได้เรียกชื่อตำบลว่า สมอเกา และกร่อนคำกันมาเป็น สมอเก่า และเป็น บางเก่า ในที่สุด"

## อาณาเขตติดต่อ
ตำบลบางเก่าห่างจากที่ว่าการอำเภอชะอำ ประมาณ 10 กิโลเมตร มีอาณาเขตติดต่อกับตำบลข้างเคียง ดังนี้
* ทิศเหนือ ติดต่อกับตำบลหนองศาลา อำเภอชะอำ
* ทิศใต้ ติดต่อกับเทศบาลเมืองชะอำ
* ทิศตะวันออก ติดต่อกับทะเลอ่าวไทย
* ทิศตะวันตก ติดต่อกับตำบลหนองศาลา เทศบาลตำบลนายาง อำเภอชะอำ

## สถานที่สำคัญ
* ชายฝั่งทะเลสมเด็จพระนเรศวรมหาราช
* หาดบ้านเกตุ
* หาดองค์นเรศวร
* วัดโตนดหลวง

## อ้างอิง

บางเก่า
บางเก่า
หมวดหมู่:อำเภอชะอำ
ปลาฉลามหางยาวหน้าหนู

**ปลาฉลามหางยาวหน้าหนู** หรือ **ปลาฉลามหางยาวตาโต** (; ) ปลากระดูกอ่อนจำพวกปลาฉลามชนิดหนึ่ง จัดอยู่ในวงศ์ปลาฉลามหางยาว (Alopiidae)

โดยคำว่า *superciliosus* ที่ใช้เป็นชื่อวิทยาศาสตร์นั้น มาจากภาษาละตินคำว่า *super* หมายถึง "เหนือ" และ *ciliosus* หมายถึง "คิ้ว" อันหมายถึง ร่องที่อยู่เหนือดวงตา 

ปลาฉลามหางยาวตาโต มีรูปร่างลักษณะเหมือนกับปลาฉลามหางยาวชนิดอื่นทั่วไป มีร่างกายสีเทาออกม่วงกลมกลืนไปกับสีของสภาพแวดล้อม มีดวงตากลมโตรูปลูกแพร์ขนาดใหญ่กว่าปลาฉลามหางยาวชนิดอื่น โดยมีเส้นผ่าศูนย์กลางถึง 10 เซนติเมตร นับว่าเป็นขนาดของตาของสัตว์โลกที่ใหญ่ที่สุดที่ไม่ใช่สัตว์จำพวกนก สันนิษฐานว่ามีไว้เพื่อปรับตัวให้เข้ากับสภาพของทะเลลึกที่มืดมิดที่มีปริมาณแสงน้อย นอกจากนี้แล้วยังสามารถที่ปรับอุณหภูมิในร่างกายให้อุ่นกว่าอุณหภูมิของน้ำที่อาศัยอยู่ โดยจะมีอุณหภูมิร่างกายอยู่ที่ 2-4 องศาเซลเซียส

ปลาฉลามหางยาวตาโต จัดเป็นปลาฉลามกินเนื้อที่มีขนาดใหญ่ชนิดหนึ่ง ขนาดเมื่อโตเต็มที่มีขนาดเฉลี่ยประมาณ 4.6 เมตร หรือเล็กกว่านี้ พบใหญ่ที่สุด 4.8 เมตร น้ำหนักประมาณ 360 กิโลกรัม

ปลาฉลามหางยาวตาโต อาศัยอยู่ในมหาสมุทรที่มีความลึกกว่า 500 เมตร น้ำมีอุณหภูมิเย็น พบได้ในหลายพื้นที่ทั่วโลก แต่จะพบได้บ่อยที่มหาสมุทรแอตแลนติก รวมถึงบางส่วนในมหาสมุทรแปซิฟิกและมหาสมุทรอินเดียด้วย

เป็นปลาที่มีความปราดเปรียวว่องไว ตื่นตัวอยู่ตลอดเวลา ล่าปลาขนาดเล็กและสัตว์น้ำต่าง ๆ กินเป็นอาหาร โดยใช้ครีบหางท่อนบนที่ยาวใหญ่นั้นตีไล่เหยื่อ เข้าสู่วัยเจริญพันธุ์เมื่ออายุได้ 12-13 ปีในตัวเมีย และ 9-10 ปีในตัวผู้ ลูกปลาเกิดใหม่มีความยาว 70-106 เซนติเมตร โดยเกิดเป็นตัวจากไข่ในช่องท้องของปลาตัวแม่

เป็นปลาฉลามอีกชนิดหนึ่งที่ถูกจับและใช้ประโยชน์ในทางการประมง และก็ถูกจัดให้เป็นหนึ่งใน 10 ชนิดของปลาฉลามที่ถูกคุกคามจนใกล้สูญพันธุ์ทั่วโลก

## อ้างอิง

## แหล่งข้อมูลอื่น

* รูปและข้อมูลเพิ่มเติม 
หมวดหมู่:วงศ์ปลาฉลามหางยาว
หมวดหมู่:ปลาเศรษฐกิจ
หมวดหมู่:ปลาเกม